भारतीय क्रिकेट टीम में गब्बर के नाम से पहचाने जाने वाले शिखर धवन अपनी बेहतरीन बल्लेबाजी के लिए काफी मशहूर है। शिखर धवन को पिच पर खेलता हुआ देखने के लिए उनके चाहने वाले काफी उत्सुक रहते हैं। शिखर धवन एक ऐसे खिलाड़ी हैं जिन्होंने काफी कम समय में काफी कामयाबी प्राप्त की और केवल अपने बल्ले के जोर पर क्रिकेट के मैदान पर काफी कमाल दिखाएं खेल के लिए तो सुर्ख़ियों में रहते ही है परंतु साथ ही वे अपने व्यक्तिगत जीवन की उतार-चढ़ाव को लेकर भी सुर्खियां बटोर लेते हैं।
इस प्रकार हुई थी आयशा और शिखर की मुलाकात
बता दें कि बीते कुछ दिन पहले शिखर धवन अपनी पत्नी को लेकर काफी चर्चा में आए थे। शिखर धवन ने साल 2012 में आयशा नाम की लड़की से शादी की थी। पेशे से आयशा भी एक खिलाड़ी थी। दोनों के बीच काफी समय तक अच्छी दोस्ती रही और दोनों की दोस्ती बाद में प्यार में बदल गई।
परंतु दोस्ती के दौरान शिखर धवन को इस बात का पता नहीं था कि आयशा पहले से ही शादीशुदा है और वह 2 बच्चे की मां है। लेकिन शिखर धवन को जब यह बात पता चली तो उन्हें इस बात का बिल्कुल भी अफसोस नहीं रहा और उन्होंने खुशी खुशी आयशा को स्वीकार किया।
शिखर के परिवार को आयशा स्वीकार नहीं थी
शिखर धवन ने आयशा को उनके दोनों बच्चों के साथ स्वीकार किया। इतना ही नहीं शिखर धवन आयशा के पहले दो बच्चों से भी काफी प्यार करते थे। आए दिन सोशल मीडिया पर अपने परिवार की तस्वीरें शेयर करते रहते थे। बता दें कि शादी के 2 साल बाद शिखर धवन से आयशा को एक और बेटा हुआ जिसका नाम जोरावर रखा गया।
शिखर धवन की शादी को उनके परिवार ने बिल्कुल भी स्वीकार नहीं किया था। क्योंकि वह आयशा के पहले से ही शादीशुदा होने पर खफा थे। इस बात का खुलासा स्वयं आयशा ने अपने सोशल मीडिया अकाउंट से किया था।
अंत में टूट गया दोनों का रिश्ता
दोनों के बीच रिश्ता 8 वर्षों तक रहा। परंतु साल 2021 के सितंबर महीने में आयशा और शिखर धवन दोनों एक दूसरे से अलग हो गए। दोनों ने एक दूसरे से अलग होने का फैसला आपसी विवादों के कारण किया था। आयशा और शिखर धवन ने अलग होने की खबर अपने सोशल मीडिया अकाउंट से सार्वजनिक की थी। शिखर धवन और आयशा के अलग होने की खबर सुनकर सभी लोग काफी आश्चर्यचकित थे। किसी को विश्वास ही नहीं हो रहा था कि इतनी अच्छी और हंसमुख जोड़ी इतनी जल्दी एक दूसरे से जुदा हो जाएगी।